
KLASA: 003-08/19-05/00035
URBROJ: 2181-202-03-01-20-0001

Split, 8. listopada 2020. godine
   ČLANOVIMA SENATA SVEUČILIŠTA U SPLITU

Na temelju članka 16. Statuta Sveučilišta u Splitu, iz razloga žurnosti sazivam 35. sjednicu Senata Sveučilišta u Splitu, koja će se održati elektroničkim putem

Za sjednicu Senata predlažem sljedeći
D n e v n i    r e d:

1. Donošenje izmjena i dopuna Odluke o Planu upisa studenata u I. godinu diplomskog sveučilišnog te specijalističkog diplomskog stručnog studija u akademskoj godini; 2020./2021., klasa: 003-08/19-05/00029; urbroj: 2181-202-03-01-20-0007 od 28. svibnja 2020. godine;
2. Donošenje Odluke o raspisivanju natječaja za upis izvanrednih studenata na I. godinu preddiplomskih stručnih studija Sveučilišnog odjela za stručne studije u Splitu: Menadžment trgovine i turizma, Računovodstvo i financije, Elektronika, Elektroenergetika, Računarstvo, i Konstrukcijsko strojarstvo.
U privitku Vam dostavljamo:

- Nacrt odluka Senata Sveučilišta u Splitu;
- Prijedlog preraspodjele kvota za upis studenata na diplomske studije Ekonomskog fakulteta u Splitu za akademsku godinu 2020./2021.;
- Prijedlog teksta natječaja za upis izvanrednih studenata na I. godinu preddiplomskih stručnih studija Sveučilišnog odjela za stručne studije u Splitu: Menadžment trgovine i turizma, Računovodstvo i financije, Elektronika, Elektroenergetika, Računarstvo, i Konstrukcijsko strojarstvo;
Molimo Vas da nam najkasnije do 9. listopada 2020. godine do 12:00 sati elektroničkim putem na e-mail: jelena.gladovic@unist.hr iskažete svoje glasovanje ZA donošenje sljedećih Odluka:
Ad. 1.

I. Donose se izmjene i dopune Odluke o Planu upisa studenata u I. godinu diplomskog sveučilišnog te specijalističkog diplomskog stručnog studija u akademskoj godini 2020./2021., klasa: 003-08/19-05/00029; urbroj: 2181-202-03-01-20-0007 od 28. svibnja 2020. godine, u dijelu koji se odnosi na:

- diplomski sveučilišni studij Ekonomija Ekonomskog fakulteta u Splitu na način da se upisna kvota za redovite studente na diplomskom sveučilišnom studiju Ekonomija, mijenja i sada glasi: tridesettri (33) studenta;

- diplomski sveučilišni studij Turizam i hotelijerstvo Ekonomskog fakulteta u Splitu na način da se upisna kvota za redovite studente na diplomskom sveučilišnom studiju Turizam i hotelijerstvo, mijenja i sada glasi: tridesetsedam (37) studenata;

II. Ekonomski fakultet u Splitu ovlašćuje se i zadužuje objaviti i provesti Natječaj za upis redovitih studenata na diplomski sveučilišni studij Ekonomija u akademskoj godini 2020./2021. na Ekonomskom fakultetu u Splitu.

III. Ova Odluka stupa na snagu danom donošenja.

Ad. 2.
I. Usvaja se tekst Natječaja za upis izvanrednih studenata u I. godinu preddiplomskih stručnih studija Sveučilišnog odjela za stručne studije u Splitu: Menadžment trgovine i turizma, Računovodstvo i financije, Elektronika, Elektroenergetika, Računarstvo, i Konstrukcijsko strojarstvo za akademsku godinu 2020./2021. koji će se raspisati do popunjavanja upisne kvote utvrđene studijskim programom, a koji tekst Natječaja je sastavni dio ove Odluke.

II. Sveučilišni odjel za stručne studije u Splitu ovlašćuje se i zadužuje objaviti i provesti Natječaj za upis izvanrednih studenata na preddiplomske stručne studije iz točke 1. ove Odluke.

III. Ova Odluka stupa na snagu danom donošenja.

R E K T O R
prof. dr. sc. Dragan Ljutić, v.r.

